Dziá ású mə́bɛ́d. Mabɛ́dē mís á miǹkǒl á yōb: éyə evɔ́lī yáyi ma sɔ́ vé ? 2Evɔ́lī yásɔ́ mā ábə Ǹtondôbə yǎ á ngākom yób ai sí. 3Tə́ a dzoge nə́ akǒl lə́ sēnde wa, ǹkála woe a bə́ ndəŋ óyɔ̄ ! 4Kǒkōā ! Ǎ ndə̌ŋ kig óyɔ̄, a sə́ kig óyɔ̄, ǹkála Ísraɛ̂l. 5Ǹtondôbə a nə ǹkála woe, Ǹtondôbə a nə edzidzin dzóe, a tə́lə wa á ḿbɔ̄ ńnōmo. 6Ai amǒs, ńló dzóbo ǎ yǐ kig wa bími, tɔ ngɔn ai alú. 7Ǹtondôbə a yi wa kálā á ḿbə̂ dzam ósə, a yi kálā ényiŋ dzoe. 8Ǹtondôbə a kála məkə móe ai məsɔ́ móe, a tádigi étɔ̄á dzī ai á ńnomó etɔá.